  Майя Бывальцева 2020-тӥ арын Удмуртиын «Культура» йӧскалык ӵектослэн коньдэтэз 200 миллион манетлэсь трос луоз. Со сярысь улосвыл тӧролэн но кивалтэтлэн пресс-службазы ивортэ. 2020-тӥ арын ньыль лулчеберет юртъёсты быдэсак тупатъяны но куинь выль юртъёс пуктыны ужпум сылэ, озьы ик пинал учкисьёслы театр лэсьтон азьланьтӥськоз Александр Бречалов, Удмуртилэн тӧроезЛулчеберет удысысь дышетсконниослы крезьгуро арбериос, тӥрлык но дышетон материалъёс басьтыны 45 миллион манет висъялозы. Со сяна, гуртъёсты ветлыны 39 миллион манет тыр тямыс автоклубъёс басьтозы. Пусъём, Федерал Собранилы вазиськоназ Россилэн азьмуртэз Владимир Путин искусствоосъя школаосты тупатъян ужпумез но ӝутӥз. «Культура» йӧскалык ӵектос улсын искусствоосъя нылпи школаослы тӥрлык но крезьгуро арбериос басьтыны 8 миллиард манетлэсь трос коньдон висъяське. Но ужпум паськытгес. Али сюрслэсь трос интыос, кытын сыӵе дышетсконниос ужало, вужмемын яке дышетонэз нуыны уг тупало. Соин ик кивалтэтэз улосвылъёслы соосты тупатъяны юрттыны курисько Владимир Путин, Росси Федерацилэн азьмуртэз2020-тӥ арын Пётр Чайковский вордскем дырысен 180 ар тырме. Россиысь лулчеберетъя министерстволэн пуктэтэзъя Удмуртилы 1 миллион манет тыр субсидия висъязы, со коньдонэн крезьгурчилэн музей-усадьбаяз виртуальной концерт зал кылдытозы. Таяз арын Удмуртиын трос калыклы чаклам 60-лэсь трос ужрадъёс ортчозы Росси азьмуртэн кичӧлтэм «Культура» йӧскалык ӵектосъя 2019-тӥ арын Удмуртиын 9 лулчеберет юртъёсты рос-прос тупатъязы. Йӧскалык ӵектос улсын Удмуртиын «Культурная среда», «Творческие люди» и «Цифровая культура» улосвыл ӵектосъёс быдэсъясько, кылем арын соослы 55 миллион 700 сюрс манет висъязы. Озьы ик йӧскалык ӵектос улсын Удмуртиын Калык творчествоя элькун юрт бордын «Волонтёры Удмуртии» центр кылдытӥзы. Асмылкыдчиос борды крезьугръя но лулчеберетъя колледжъёсын дышетскисьёс, Йӧскалык лыдӟетъюртын, Суредан устолыкъя элькун музейын, «Лудорвай» музей-заповедникын ужасьёс, ёрос лулчеберет юртъёсысь азьветлӥсьёс итӥськизы ни.  Тегъёс: Лулчеберет Ижкар ВладимирПутин Удмуртия коньдон АлександрБречалов 100ар  